Diari Oficial de la Generalitat Valenciana


Sumari del DOGV 6726, del 02-03-2012 (2012/1994)

Subhasta d'un bé immoble a Sueca.
---------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1994


Organisme emissor
:   Notaria de Aránzazu Muñoz Miralles

Tipus de document
:   Subhasta

Subhasta d'un bé immoble a Sueca. [2012/1994]  
Jo, Aránzazu Muñoz Miralles, notària del Col·legi Notarial de València, amb residència en Sueca, faig saber:   
Que en la meua notaria situada a Sueca 46542, carrer de València, número 32, 1a, es tramita venda extrajudicial, d'acord amb l'article 129 de la Llei Hipotecària, de la següent finca hipotecada:  
Urbana. Tretze. Habitatge unifamiliar adossat, ubicat al bloc II, amb façana i accés pel carrer particular. El departament té una superfície útil total de 131,24 m², dels quals corresponen a l'habitatge 93,56 m² i al garatge 37,68 m². La superfície total construïda en el departament amb repercussió d'elements comuns és de 164,17 m², dels quals corresponen a l'habitatge 117,38 m² i al garatge 42,23 m². A aquest departament li correspon la propietat privativa del jardí o pati de 18,68 m², el qual es troba situat al fons de l'edificació.  
Limita: prenent com a front el carrer particular: front, el carrer indicat; dreta, amb el departament quinze; esquerra, amb el departament onze; i fons, amb pati o jardí posterior que el separa de Gestionova, CB.  
Quota: 4,58%.  
Registre: en el Registre de la Propietat de Sueca, al tom 2923, llibre 1077 de Sueca, foli 65, finca número 60533, inscripció 6a.  
Forma part d'un edifici situat al terme de Sueca (València), en la unitat d'execució Entre Naranjos, carrer la Raconada, cantó al carrer José María Boix Vila.  
Ja que és procedent la subhasta de la finca es fan saber les condicions d'aquesta:  
La primera subhasta, el dia 19 d'abril de 2012 a les 12.00 hores, el tipus base de la qual és el de dos-cents setanta-dos mil nou-cents setanta-huit euros i huitanta-sis cèntims d'euro (272.978,86 €); si no hi ha postor o si resulta fallida, la segona subhasta, el dia 24 de maig de 2012 a les 12.00 hores, el tipus de la qual serà el 75% de la primera; en els mateixos casos, la tercera subhasta, el dia 28 de juny de 2012 a les 12.00 hores, sense subjecció a tipus; i si hi ha pluralitat de millores en la tercera subhasta, la licitació entre millorants i millor postor, el dia 12 de juliol de 2012 a les 12.00 hores.  
La documentació i certificació del registre a què es refereixen els articles 236.a i 236.b del Reglament Hipotecari poden consultar-se en la notaria, de dilluns a divendres de 09.30 a 14.00 hores. S'entendrà que qualsevol licitador accepta com a bastant la titulació aportada. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en el compte de l'entitat número 2100 1907 96 2095262525, de CaixaBank, sucursal de Sueca, carrer Placeta Fonda, número 3, una quantitat equivalent al 30% del tipus que corresponga en la primera i segona subhastes i en la tercera subhasta un 20% del tipus de la segona, mitjançant justificació de l'ingrés en l'entitat i compte abans designats a aquest efecte. Podran fer-se postures per escrit en plec tancat, a les quals s'haurà d'adjuntar el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
Sueca, 10 de febrer de 2012.- La notària: Aránzazu Muñoz Miralles.